Dinastiyang Shang

Ang 'Dinastiyang Shang maoy kina-unhang dinastiyang Tsino. Sila namuno niadtong 1766 B.K. hangtod niadtong mga 1045 B.K. Kini nagasentro sa karon amihanang Probinsya sa Henan.

Ang ilang katilingban, bisan tuod og nagabase sa agrikultura, nailhan usab sa maayong pagkulit ug sa mga bronseng galamiton. Ang kadaghanan sa mga butang sa Shang nga nakita sa mga arkeyologo ilang nakuha gikan sa Anyang. Ang Anyang adunay mga balay, palasyo, templo, ug mga lubnganan.

Ang mga katawhan sa panahong Shang naghimog mga sangkap gamit ang bronse. Sila nagkulit gamit ang jade ug sa paghimog panapton naggamit silag silk. Ang ilang sinulatan, usa sa kina-unhan sa Tsina, adunay 3,000 nga mga karakter. 

Ang ilang katilingban gi-ulohan sa usa ka Paring hari, ug duha ka klase sa mga tawo - ang mga komon ug ang mga maharlika. Sila adunay kaugalingong mga diyos, ang kinagamhanan mao si Di. Uban kanila magsakripisyog mga tawo. Pananglitan, adunay mga ulipong ilubong nga buhi didto sa lubnganan sa ilang mga agalon.

Galeriya sa hulagway 

Kasaysayan sa Tsina